Document ID: /roh_data/filtered/swiss_laws_in_ROHinterleaved.jsonl.gz/24088

This text was translated from IT into Rumantsch Grischun.

L’intervento di agenti infiltrati sottostà all’approvazione del giudice dei provvedimenti coercitivi. Entro 24 ore dal momento in cui ha disposto l’inchiesta mascherata il pubblico ministero presenta al giudice dei provvedimenti coercitivi i seguenti documenti:a. l’ordine con il quale ha disposto l’inchiesta mascherata;b. la motivazione e gli atti procedurali essenziali per l’approvazione. Il giudice dei provvedimenti coercitivi decide con succinta motivazione entro cinque giorni dal momento in cui è stata disposta l’inchiesta mascherata. Può accordare l’approvazione a titolo provvisorio o vincolarla a oneri come pure esigere un complemento degli atti o ulteriori chiarimenti. L’approvazione menziona espressamente se è consentito:a. allestire o alterare documenti per costituire o conservare un’identità fittizia;b. garantire l’anonimato;c. impiegare persone prive di formazione professionale in materia di polizia. L’approvazione è accordata per 12 mesi al massimo. Può essere prorogata di volta in volta per un periodo di sei mesi al massimo. Se è necessaria una proroga, il pubblico ministero presenta una domanda motivata prima della scadenza della durata autorizzata. Se l’approvazione viene negata o non è stata chiesta, il pubblico ministero pone fine senza indugio all’intervento. Tutte le registrazioni devono essere immediatamente distrutte. Le informazioni ottenute mediante l’inchiesta mascherata non possono essere utilizzate.

L’incarica d’in investigatur secret sto vegnir approvada da la dretgira da mesiras repressivas. La procura publica inoltrescha ils suandants documents a la dretgira da mesiras repressivas entaifer 24 uras dapi che l’investigaziun secreta è vegnida pretendida:a. l’ordinaziun;b. la motivaziun e las actas da procedura ch’èn necessarias per dar l’approvaziun. Cun ina curta motivaziun decida la dretgira da mesiras repressivas entaifer 5 dis dapi che l’investigaziun secreta è vegnida pretendida. Ella po conceder l’approvaziun provisoricamain u cun cundiziuns u pretender ina cumplettaziun da las actas u ulteriurs scleriments. L’approvaziun inditgescha explicitamain, sch’igl è permess:a. da far u da midar documents per crear u per mantegnair ina identitad fictiva;b. da garantir l’anonimitad;c. d’incaricar persunas che na disponan betg d’ina scolaziun poliziala. L’approvaziun vegn concedida per maximalmain 12 mais. Ella po vegnir prolungada ina u pliras giadas, mintgamai maximalmain per 6 mais. Sch’ina prolungaziun è necessaria, fa la procura publica ina dumonda da prolungaziun motivada avant che la durada permessa è scadida. Sch’ina approvaziun na vegn concedida u sche l’approvaziun n’è betg vegnida dumandada, terminescha la procura publica immediatamain l’incarica. Tut las registraziuns ston vegnir destruidas immediatamain. Enconuschientschas ch’èn vegnidas gudagnadas tras l’investigaziun secreta na dastgan betg vegnir duvradas.